CELEX: 62009TN0380
Language: sk
Date: 2009-09-24 00:00:00
Title: Vec T-380/09: Žaloba podaná 24. septembra 2009 — Bianchin/ÚHVT — Grotto (GASOLINE)

21.11.2009   
            
            
               SK
            
            
               Úradný vestník Európskej únie
            
            
               C 282/60
            
         Žaloba podaná 24. septembra 2009 — Bianchin/ÚHVT — Grotto (GASOLINE)
   (Vec T-380/09)
   2009/C 282/111
   Jazyk žaloby: taliančina
   
      Účastníci konania
   
   
      Žalobca: Luciano Bianchin (Asolo, Taliansko) (v zastúpení: G. Massa a P. Massa, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Grotto SpA (Chiuppano, Taliansko)
   
      Návrhy žalobcu
   
   
               —
            
            
               zrušiť rozhodnutie z 13. júla 2009 na základe uvedených žalobných dôvodov a zaviazať ÚHVT na náhradu trov konania,
            
         
               —
            
            
               nariadiť predloženie spisov ku konaniam č. B 630410, č. 000002087/C, č. R 1455/2008-2.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „GASOLINE“ (prihláška č. 2 901 064).
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: GROTTO S.p.A..
   
      Práva z ochrannej známky účastníka, ktorý sa domáha vyhlásenia neplatnosti: talianska obrazová ochranná známka, ktorá obsahuje slovný prvok „GAS (keep it simple)“ (prihlášky č. 959 343 a 876 729) pre inter alia výrobky v triede 9 a ochranná známka Spoločenstva, ktoré obsahuje slovný prvok „GAS“ (č. 2 867 463) pre výrobky v triede 9.
   
      Rozhodnutie výmazového oddelenia: prijatie návrhu a vyhlásenie neplatnosti posudzovanej ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: úplná irelevantnosť článku 8 ods. 1 písm. b) a článku 52 ods. 1 písm. nariadenia č. 207/2009.